Informacijos laikmena

Laikmena – įtaisas duomenims laikyti, pvz., diskelis, diskas, magnetinė juosta ir kt.

Laikmenų įvairovė:
 Optinės laikmenos:
 Popieriaus lapas – jame informacija fiksuojama ranka, rašomosiomis mašinėlėmis arba kitomis priemonėmis.
 Perforuojama laikmena (perfokorta, perfojuosta) – informacija įrašoma mechaniškai, skaitoma optiškai.
 Mikrografinė laikmena (mikrofilmas, mikrofiša) – telpa daugiau informacijos, ir jų saugojimo laikas praktiškai neribotas.
 Optinis diskas (Kompaktinė plokštelė: CD, DVD) – skaitomi optiniais lazeriniais įrenginiais. Viename diske gali tilpti nuo 250 iki 1 milijono A4 formato teksto puslapių.
 Liestinės laikmenos:
 Lakštas su Brailio rašmenimis – informacija įrašoma mechaniškai, skaitoma taktiliškai.
 Magnetinės laikmenos:
 magnetinė juosta, diskas, diskelis, disketė – šių dokumentų turinys perskaitomas tik mašina. Skaitomi magnetiniais įrenginiais.

Atsižvelgiant į naujoves, kurios pradedamos taikyti pasaulyje darbo su dokumentais srityje, siūlomas ir naujas dokumento sąvokos apibrėžimas: „Dokumentas – informacijos laikmena ir pastovūs duomenys, užfiksuoti šioje laikmenoje, kuriuos gali perskaityti žmogus arba mašina“.